# Brasilian historia

### Wikipedia

Brasilian lippu

Brasilian historia alkaa intiaanien saapumisesta alueelle yli 8000 vuotta sitten. 1400-luvun loppuun mennessä laajan alueen olivat asuttaneet maanviljelijäheimot, jotka saivat elantonsa kalastamalla, metsästämällä, keräilemällä ja viljelemällä maata.

Eurooppalaisten oletetaan löytäneen tiensä Brasiliaan portugalilaisen Pedro Álvares Cabralin johdolla 22. huhtikuuta 1500. Ensimmäinen pysyva portugalilaisasutus oli vuonna 1532 perustettu São Vicente -niminen kaupunki aivan Kauriin kääntöpiirin eteläpuolella. Myös alankomaalaiset pyrkivät asuttamaan Brasiliaa ja asettuivat Recifen kaupungin ympärille koillisosaan maata. Portugalilaiset kuitenkin ajoivat heidät pois Brasiliasta vuonna 1654.

1500-luvulta aina 1700-luvulle asti Brasilia oli Portugalin siirtomaa. Aluksi sieltä vietiin Eurooppaan paikallista puuta, myöhemmin sokeriruokoa ja kultaa. Tämän ajanjakson aikana alkuperäiskansoja hävitettiin, ajettiin pois alueelta tai sulautettiin uuteen eurooppalaisväestöön. Työvoimana käytettiin Afrikasta rahdattuja orjia.

7. syyskuuta 1822 maa julistautui itsenäiseksi ja sen hallitusmuodoksi tuli perustuslaillinen monarkia. Vuonna 1889 suoritettu sotilasvallankaappaus muutti maan tasavallaksi. Siitä lähtien maa on ollut nimellisesti demokraattinen tasavalta, lukuun ottamatta diktatuurin aikakausia vuosina 1930–1934, 1937–1945 ja 1964–1985.

Lähes koko itsenäisen Brasilian historian ajan maata on hallinnut käytännössä oligarkkien ryhmä. Vuoden 1930 vallankumouksen jälkeen heidän valtansa väheni muttei kadonnut kokonaan. Valtio alkoi ottaa käsiinsä valtaa taloudessa ja teollisuudessa saaden tukea vastasyntyneeltä teollisuusalalta ja sen työntekijöiltä. Huolimatta muutoksista valta maassa on edelleen melko pienen ryhmän käsissä. Oligarkia, heikko infrastruktuuri, korruptio, alhainen koulutustaso ja sulkeutunut talouspolitiikka ovat hidastaneet talouskasvua ja aiheuttaneet maassa huomattavan suuret tuloerot.

Nykyisin Brasilia on Etelä-Amerikan suurin ja maailman yhdeksänneksi suurin talous sekä maapallon viidenneksi väkirikkain maa. Vuonna 1994 Fernando Henrique Cardoso otti käyttöön "Plano Real" -suunnitelman, jonka myötä Brasilia otti käyttöön uuden valuutan, realin, ja alkoi toteuttaa uudenlaista talouspolitiikkaa, joka lievensi inflaatiota nopeasti. Toimenpiteet vakauttivat Brasilian taloutta merkittävästi maata vuosikausia piinanneen inflaation hellittäessä.

| Tämä Brasiliaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/r/a/Brasilian_historia.html

Luokka: Brasilia-tyngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- বাংলা
- Català
- Dansk
- Deutsch
- English
- Español
- Esperanto
- Français
- Galego
- עברית
- Lietuvių
- Nederlands
- 日本語
- Norsk (bokmål)
- Polski
- Português
- Русский
- Српски / Srpski
- Svenska
- Українська